Akken kan i d-yeɣli isalli yagi sɣur ibugaṭuten-nsen ladɣa mas Kader Houali d Mas Sofiane Dekkal umi ara nesnimmer aṭas, umi ara nerr tajmilt d tameqrant am nutni am ibugaṭuten yakk i d-yessufɣen awal ɣef creɛ-agi d wamek yeḍra, tadukli n yeqbayliyen ar yidis n warrac-nneɣ, d usenqed i yuɣen azeṭṭa azegzaw n facebook send imi d-yeffeɣ isalli ɣef leḥkem armi d lmut i d-yenṭeq prukirur n tagduda, d ayen ahat ibedlen rray, i udabu asnaraf, acku nezṛa belli taɣdemt tazayrit d tin i teddun s tilifun.
Walid Nekkic ḥkemn-as 6 waguren n lḥebs, ma d Kamel Bensaad serreḥn-as-d, akk-a ihi ad fɣen i sin yidsen deggiḍ agi, meqqar ad mlalen akked twaculin-nsen, maca ayen d-ren d aguren aya werǧin ad yettwasemmeḥ.
kab_Latn kab_Latn